全港戲院日

全港戲院日係喺2023年4月29號禮拜六，由香港戲院商會各成員院線旗下61間商業戲院，提供全日劃一30蚊港紙一張戲飛嘅優惠。

根據第41屆香港電影金像獎特刊內頁廣告，「全港戲院日」原定喺2023年4月22號搞，但因為要等埋政府喺當月24號正式公佈一系列「開心香港」活動，而「全港戲院日」亦被納入「開心香港」嘅其中一項活動，所以要延遲。

根據香港戲院商會統計，當日有222,036人次入場睇戲，係4月單日最高入場人次，亦係非假日最高入場人次。

適用院線
ACX院線
百老匯院線
華懋電影院線
影藝戲院院線
Cinema City院線
CGV院線
英皇院線
嘉禾院線
高先電影院
Lumen 影院
寶石戲院
MCL院線
新寶院線
新光戲院

優惠詳情
全日劃一30蚊港紙一張戲飛，唔設長者、小童、學生優惠，亦唔可以用換票證、電影贈券、會員優惠同銀行優惠
首場長者同長者早場優惠如果低過30蚊港紙，維持唔變
貴賓院都適用，但唔會提供餐飲
2023年4月27號禮拜四朝早11點後喺各間戲院票房同網上售票網站公開發售，票房每人每次最多只可買4張戲飛，網上售票網站就跟返網站本身嘅規定

香港2023年
香港電影業